armvectores/hy_wikipedia_2023 huggingface dataset:
Մալակկայի նեղուց

Մալակայի նեղուց, Մալակկա թերակղզու և Սումատրա կղզու միջև։ Միացնում է Անդամանյան և Հարավ-չինական ծովերը։ Երկարությունը մոտ 1000 կմ է, նվազագույն լայնությունը՝ 40 կմ է, խորությունը նավարկուղում՝ 25 մ։ Հարավային մուտքի մոտ է Սինգապուր նավահանգիստը (Սինգապուր պետության մայրաքաղաքը)։
Ռազմավարական և տնտեսական առումներով, Մալլակայի նեղուցը, Սուեզի և Պանամայի ջրանցքների հետ միասին, ամենակարևոր ծովային ուղիներից մեկն է։ Այն Հնդկական օվկիանոսը Խաղաղ օվկիանոսի հետ կապող հիմնական ուղին է, որի երկայնքով իրականացվում է աշխարհի առավել խիտ բնակեցված պետությունների` Հնդկաստանի (2-րդ տեղ), Ինդոնեզիայի (4-րդ) և Չինաստանի (1-ին) կապը։  Նեղուցով տարեկան անցնում է շուրջ 50 հազար նավ՝ ծառայելով, ըստ տարբեր գնահատականների, ծովային ամբողջ առևտրի մեկ հինգերորդից մինչև մեկ չորրորդը։ 2003 թվականին այս եղանակով իրականացվել է ծովային նավթի փոխադրման մեկ չորրորդ մասը, որը կազմում է օրական մոտավորապես 11 միլիոն բարել։ Չինաստանից, Հարավային Կորեայից և Ճապոնիայից նավթի անընդհատ աճող պահանջարկի հետ, այդ ցուցանիշը անընդհատ աճում է։
Մորիջերատի

Մորիջերատի  (իտալերեն՝ Morigerati), քաղաք Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը ըստ 2008 թվականի մարդահամարի տվյալերի կազմում է 780 մարդ, բնակչության խտությունը կազմում է 37 մարդ/կմ²։ Զբաղեցնում է 21 կմ² մակերես։ Փոստային ինդեքս՝ 84030, հեռախոսային կոդ՝ 0974։


== Ժողովրդագրություն ==
Բնակչության աճը։


== Կոմունային վարչակազմ ==
Հեռախոսահամար։ 0974 982016
Էլեկտրոնային հասցե։ morcom@tiscali.it
Գլխավոր կայք։ http://morigerati.asmenet.it Archived 2012-03-01 at Archive.is


== Արտաքին հղումներ ==
http://morigerati.asmenet.it Archived 2012-03-01 at Archive.is
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Աստերոիդների ցանկ (114001-114100)

Աստերոիդների ցանկ (113901-114000)  • Աստերոիդների ցանկ  • Աստերոիդների ցանկ (114101-114200)
 Աստերոիդների ցանկ (113901-114000)  • Աստերոիդների ցանկ  • Աստերոիդների ցանկ (114101-114200)
Օբերիդ (Բրայսգաու)

Օբերիդ (Բրայսգաու)  (գերմ.՝ Oberried (Breisgau)), կոմունա Գերմանիայի Բադեն-Վյուրթեմբերգ երկրամասում։
Ենթարկվում է Ֆրաիբուրգ շրջանին։ Մտնում է Բրայսգաու Վերին Շվարցվալդի շրջանի կազմի մեջ։ Բնակչությունը կազմում է 2815 մարդ (ըստ 2010 թվականի դեկտեմբերի 31-ի)։ Տարածքը կազմում է 66.32 կմ²։ Պաշտոնական կոդ՝ 08 3 15 084։ 
Քաղաքն բաժանված է 4 քաղաքյին համայնքների։


== Ժողովրդագրություն ==


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
պաշտոնական կայք
Ժողովածու (2748)

Ժողովածու 2748, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2748 թվի տակ։ Ձեռագիրը գրվել է 1624 թվականին։ Ստացողը եղել է Մարտիրոս վրդն։ Գրված է թղթի վրա, որը ունի 27,5X21 չափս։ Ձեռագիրը կազմված է 359 թերթից։ Գրված է երկսյուն, նոտրգիրով։ Ունի կիսախորան, լուսանցազարդ մանրանկարներ։ Պահպանակը ունի 4 էջ, գրված է՝ Lուղղագիծ երկաթագիր, աւետարանի վրա՝ երկսյուն, նոտրգիրով։ Կազմը` կաշվեպատ տախտակ, աստառը՝ դրոշմազարդ կտավ։ Հիշատակարաններ՝ 120բ, 225բ, 230ա, 348բ, 354ա, ստացողի՝ 120բ, 136բ, հետագայի՝ 357բ (1664 թ․), 358ա (1665 թ․), 359ա (1735 թ․), 359բ (1795 թ․):


== Բովանդակություն ==
Մովս․ Խորենացւոյ Պատմութիւն Հայոց, Աշխարհացոյց
Սղոնաչափք։
Վարդ․ Արևելցւոյ Աշխարհացւոյց։
Անուանք քաղաքաց։
Յաղագս է բաժին աշխարհի։
Նախագրութիւնք, Յառաջաբանութիւնք Պատմութևանց Մատթ․ Ուռհայեցւոյ, Կիր․ Գանձակեցւոյ, Միխ․ Ասորւոյ, Փաւստոսի Բուղանդի։
Պատճառ Պատմութևան Թովմ․ Մեծուփեցւոյ Ի Պատմութենէ Մեսր․ Վայոցձորեցւոյ։
Ի Պատմութենէ Կիր․ Գանձակեցւոյ։
Աթանասի Պատմութիւն տէրունական պատկերին։
Յովհ․ Մամիկսնեան պատմութիւն Տարօնոյ։
Դաշանց թուղթ։
Վասն հրաշիցն, որ ի գիւղն Աղարուք։
Յագաղս պատմութևան սուրբ և առտուծային իւգոյն։
Ի Պատմութենէ Ստ․ Օրբելևան։
Սամ․ Անեցւոյ Հաւարմունք ի գրոց պատմազրաց։
Թովմ․ Մեծոփեցւոյ Պատմութիւն, Յիշատակարան։
Վասն մահվան Յոհվ․ Որոտնեցւոյ։
Աշակերտք Գր․ Տաթևացւոյ։
Կիր․ Բանասիրիպատմութիւն Թովմայի։
Աստուածատրոյ Վարք Մկր․ Նաղաշի, նորոգումն վանուց Ս․ Կարապետի, որ ի Տարօն։


== Ծանոթագրություններ ==
Մալի Կարաչայի շրջան

Մալի Կարաչայի կամ Փոքրկարաչայան շրջան (ռուս.՝ Малокарачаевский район), մունիցիպալ շրջան Ռուսաստանի Դաշնության Կարաչայ-Չերքեզական Հանրապետությունում։
Ստեղծվել է 1922 թվականին։ Վարչական կենտրոնը՝ Ուչկեկեն։


== Աշխարհագրություն ==
Շրջանի տարածքի մակերեսը կազմում է 1365 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 43318 մարդ։ Բնակչության խտությունը կազմում էր 31,73 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ace (խմբագրիչ)

Ace (Ajax.org Cloud9 Editor-ի հապավումը), JavaScript լեզվով գրված ինքնուրույն կոդի խմբագրիչ։ Ace-ի նպատակը ցանցի վրա հիմնված կոդի խմբագրիչ ստեղծելն է, որը կունենա արդեն գոյություն ունեցող խմբագրիչների, ինչպես օրինակ՝ TextMate-ի, Vim-ի կամ Eclipse-ի, ֆունկցիաները։ Այն հեշտությամբ կարելի է ներառել այլ կայքերի կամ JavaScript-ով գրված ծրագրերի մեջ։ Ace-ը ստեղծվել է որպես Cloud9 IDE-ի հիմնական խմբագրիչ և Mozilla Skywriter նախագծի հաջորդող։


== Պատմություն ==
Նախկինում հայտնի էր Bespin կամ Skywriter անվանուներով։ Bespin-ը և Ace-ը դարձել են երկու անկախ նախագծեր։ Bespin-ը Mozilla Labs-ի մաս է կազմում և հիմնված է <canvas> թեգի վրա, մինչդեռ Ace-ը Cloud9 IDE-ի հիմնական խմբագրիչն է և մատուցման համար օգտագործում է Document Object Model։ 2010 թվականին JSConf.eu-ում (Բեռլին) Ace-ի թողարկումից հետո Skywriter-ի թիմը որոշեց ACe-ն ձուլել Skywriter-ի փլագինների պարզեցված համակարգի հետ։ Այս բոլոր փոփոխությունները արդեն արվել են Ace-ում, որն այժմ փոխարինում է Skywriter-ին։ Ajax.org-ը և Mozilla-ն զարգացնում և հետևում են Ace-ին։


== Նախագծեր, որոնք օգտագործում են Ace ==
Acebug
Akshell
AppLaud Cloud
beanstalk
Caret
Cloud9 IDE
CMS Made Simple
CSharp Pad
Developer Companion
FileHarbour.com
GitHub
GoinCloud
Halon
KiwiIRC
Koding
Litmus (Mozilla)
Leanote
Mozilla Add-on Builder
Neutron IDE
OwnCloud
Play My Code
PythonAnywhere
Qooxdoo playground
RStudio
Radiant CMS
Redaktor.io
RubyMonk
Runnable
ShareLaTeX
shiftEdit
Sky Edit
Skyost's Paste
Titan Framework
Tumblr (theme editor)
tmpltr
WaveMaker
Weecod
Wikia (CSS խմբագրիչ)
ZedApp


== Ծանոթագրություններ ==


== Արտաքին հղումներ ==
{{{1}}} Ace (խմբագրիչ). պաշտոնական կայք
Amsterdam Airlines

Amsterdam Airlines ընկերությունը հոլանդական Սկիպհոլ օդանավակայանն սպասարկող բազաին ավիաընկերությունն է։
Ավիաընկերությունը հիմնականում  համագործակցում է տուրիստական գործակալությունների հետ, չարտերային թռիչքներով ուղևորություններ դեպի Թուրքիա և Մարոկկո, ինչպես նաև ապահովում է սկանդինավյան զինզառայողների տեղափոխումը Աֆղանստան և իրականացնում թռիչքներ այլ ավիաընկերությունների համար։


== Պատմություն ==
Ավիաընկերությունը հիմնադրվել է 2008 թվականին։ Aamsterdam Airlines- ը նախատեսում էր իրականացնել  թռիչքներ հոլանդական տուրօպերատորների համար՝  Airbus A320-200 կամ Boeing 757-200 ինքնաթիռներով
2008 թվականի օգոստոսին  Amsterdam Airlines ընկերությունը թռիք իրականացնելու համար արտոնագիր ստացավ։
2009 թվականին ընլերությունը փոխեց իր տարբերանշանը։
2011 թվականին ընկերությունը սնանկ ճանաչվեց, որպեսզի ստանար դրամական օգնություն։ Աշխատակիցները հոկտեմբեր ամսվա համար աշխատավարձ չէին  ստացել, իսկ ընկերությունը փրկելու նպատակով ղեկավարությունը որոշեց դիմել տեղի իշխանություններին՝ սնանկ ճանաչելու նպատակով։


== Պատկերասրահ ==
Airbus A320(PH-AAX,PH-AAY,PH-AAZ)

		
		
		


== Ծանոթագրություններ ==
Նեժինի շրջան

Նեժինի շրջան (ուկրաիներեն՝ Ніжинський район), շրջան Ուկրաինայի Չեռնիգովի մարզում։
Ստեղծվել է 1923 թվականին։ Վարչական կենտրոնը՝ Նեժին։


== Աշխարհագրություն ==
Շրջանի տարածքի մակերեսը կազմում է 1514 կմ²։


== Բնակչություն ==
2006 թվականի մարդահամարի արդյունքներով շրջանում բնակվում էր 33400 մարդ։ Բնակչության խտությունը կազմում էր 22,06 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Մշակութային շեշտադրում

Մշակութային շեշտադրում, մշակույթի կարևորագույն հատկանիշ, որի վրա թեև հաճախ ազդել է լեզուն, ավելի առանձնահատուկ կերպով՝ բառապաշարը (Օթենհայմեր (անգլ.՝ Ottenheimer), 2006, էջ 266)։ Սա նշանակում է, այն բառապաշարը, որ մարդիկ գործածում են մշակույթի մեջ, ցույց է տալիս, թե ինչն է կարևոր մարդկանց այդ խմբի համար։ Եթե շատ բառեր կան նկարագրելու որոշակի թեմա առանձին մշակույթի մեջ, ապա լավ հնարավորություն է, որ  ենթադրվում է այդ թեման  կարևոր է այդ մշակույթի համար։


== Նախադրյալ ==
Մշակութային շեշտադրման գաղափարը առաջ է քաշվել Ֆրանց Բոասի (գերմ.՝ Franz Boas) աշխատությունից, որը համարվում է ամերիկյան մարդաբանության հիմնադիրներից մեկը (Օթենհայմեր, 2006, էջ 15)։ Ֆրանց Բոասը ստեղծել և ուսուցանել է հասկացություններ, ինչպես օրինակ՝ մշակութային հարաբերականություն և «մշակութային ենթագիտակցություն», որոնք թույլ են տվել մարդաբաններին, որոնք աշակերտել են նրանց, ինչպիսիք օրինակ՝ Էդուարդ Սափիրը (անգլ.՝ Edward Sapir) և Ռութ Բենեդիքթը (անգլ.՝ Ruth Benedict), շարունակել ուսումնասիրել և զարգացնել մտքեր լեզվի և մշակույթի վերաբերյալ (Հարթ (անգլ.՝ Hart), 2005, էջ 179)։


== Գործածություն ==
Միակ ճանապարհը, որում մշակութային շեշտադրումը օրինակ է հանդիսանում, բնակչության զրույցներն են եղանակի մասին։ Օրինակ՝ մի վայրում, որտեղ ցուրտ է և շատ է ձյուն գալիս, ակնկալվում է մեծ բառապաշար ձյունը նկարագրելու համար։
Օրինակ՝ ճերմակել, ձնաբուք, ձյունախառն անձրև, ձյունաթումբ, ձյունով լի, մաքուր ձյուն:
Մի վայրում, որտեղ շոգ է, մեծ քանակությամբ համապատասխան տերմիններ է ակնկալվում, որ գործածվի։
Օրինակ՝ չոր եղանակ, տոթ, խոնավ, շոգ եղանակ, անձրևային սեզոն, հեղձուկ:
Նման երևույթների համար գործածվող փոխկապակցված տերմինների կենտրոնացումը ենթադրում է կարևորությունը առանձնացնելով դրանց մեջ։ Ավելին, եթե դուք այդ տարածքից կամ մշակույթից չեք, հնարավոր է չունենաք փորձառություն կամ չիմանաք տարբերությունը, օրինակ՝ շոգ եղանակի և խոնավ եղանակի միջև, երբ տարբերությունը կարող է ունենալ հսկայական կապ առանձին գործողության հետևանքի համար։


== Տես նաև ==
Էսկիմո բառեր ձյան վերաբերյալ (անգլ.՝ Eskimo words for snow). հայտնի քաղաքային առասպել, որ մարդիկ կամ Էսկիմոն ունեն անսովոր մեծ քանակությամբ բառեր ձյան վերաբերյալ։
Լեզվաբանական հարաբերականություն կամ «Սափիր-Ուորֆ վարկած» (անգլ.՝ Linguistic relativity, or "Sapir–Whorf hypothesis"). գաղափար, որ փոփոխվող մշակութային հասկացությունները և դասակարգումները տարբեր լեզուներին բնորոշ, ազդում են փորձված աշխարհի ճանաչողական դասակարգման վրա այնպես, որ տարբեր լեզուներով խոսողները մտածեն և վարվեն այլ կերպ դրա պատճառով։


== Աղբյուրներ ==
Hart, W. B. (2005).  Franz Boas and the roots of intercultural communication research. International and Intercultural  Communication Annual, 28, 176-193.
Ottenheimer, H. J. (2006). The anthropology of language: An introduction to linguistic 	anthropology. Belmont: Thomson Higher Education.
Վյազովկա (գյուղ, Կիգինսկի շրջան)

Անվան այլ կիրառումների համար տե՛ս՝ ՎյազովկաՎյազովկա (ռուս.՝ Вязовка, բաշկիրերեն՝ Вязовка), գյուղ Ռուսաստանի Բաշկորտոստան հանրապետության Կիգինսկի շրջանի կազմում։
Բնակչությունը 2009 թվականին գրանցված տվյալներով կազմում էր 21 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միրոպոլիե (այլ կիրառումներ)

Միրոպոլիե, կարող է վերաբերել՝

Միրոպոլիե - գյուղ, Ուկրաինայի Խարկովի մարզի Շևչենկոյի շրջանում
Միրոպոլիե - գյուղ, Ուկրաինայի Սումիի մարզի Կրասնոպոլիեի շրջանում
Պենա (Վայմուգայի վտակ)

Պենա (ռուս.՝ Пена), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վայմուգա գետի աջ ափին՝ 130 կմ հեռավորության վրա։ Գետի երկարությունը 23 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000034000
Հիդրոլոգիական ուսումնասիրությունների կոդը - 103003400
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սենտ Մարի (Կանտալի գավառ)

Սենտ Մարի (ֆր.՝ Sainte-Marie), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 112 մարդ, բնակչության խտությունը` 6.27 մարդ/կմ²։ Բնակավայրը զբաղեցնում է 17.87 կմ² տարածք։


== Աշխարհագրություն ==
Գտնվում է Փարիզ քաղաքից 450 կմ հարավ, Կլերմոն Ֆերան քաղաքից` 105 կմ հարավ, Օրիյակ քաղաքից` 36 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 67 աշխատունակ (15-64 տարեկան) բնակիչ, որոնցից ակտիվ էին 46-ը, իսկ ոչ ակտիվները` 21։ Ակտիվության ցուցանիշը կազմում է 68,7 %։ 46 աշխատունակ մարդկանցից աշխատել է 45 անձ (29 տղամարդ և 16 կին)։ Գործազուրկ են եղել 1 անձ (0 տղամարդ և 1 կին)։ 21 անաշխատունակներից 1-ը եղել են աշակերտներ կամ ուսանողներ, 13-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մալիե Կարկալի

Մալիե Կարկալի (ռուս.՝ Малые Каркалы, բաշկիրերեն՝ Кесе Кәркәле), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 239 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ակտովո

Ակտովո (ուկրաիներեն՝ Актове), գյուղ Ուկրաինայի Նիկոլաևի մարզի Վոզնեսենսկի շրջանում։
Չճշտված տվյալներով Ակտովո գյուղում բնակվում էր 631 մարդ։ Բնակավայրը զբաղեցնում է 1221 կմ² տարածք։ Բնակչության խտությունը կազմում էր 516,79 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոլոդնոե (գյուղ, Տյաչևի շրջան)

Կոլոդնոե (ուկրաիներեն՝ Колодне), գյուղ Ուկրաինայի Անդրկարպատյան մարզի Տյաչևի շրջանում։
2001 թվականի տվյալներով Կոլոդնոե գյուղում բնակվում էր 2 119 մարդ։ Բնակավայրը զբաղեցնում է 0,13 կմ² տարածք։ Բնակչության խտությունը կազմում էր 2119 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալեքսանդր IV Մակեդոնացի

Ալեքսանդր IV (Ἀλέξανδρος Δ΄, նորագույն ժամանակներում երբեմն սխալմամբ անվանվում է Aegusմ. թ. ա. 323, Բաբելոն, Հիլլա, Իրաք - մ. թ. ա. 309 կամ մ. թ. ա. 308, Հին Մակեդոնիա), Մակեդոնիայի անվանական արքա։ Ալեքսանդր Մակեդոնացու որդին Բակտրիայի (ըստ որոշ աղբյուրների՝ Սողդիանայի) արքայադուստր Ռոքսանայի հետ նրա ամուսնությունից։ Հաջորդել է Փիլիպպոս Արիդեոսին։ Արգեադոսների (Թեմեիդոսների) արքայատոհմից կամ հարստությունից։ Թունավորվել է Ալեքսանդր Մակեդոնացու զորավար Կասանդրոսի կողմից։


== Ծանոթագրություններ ==


== Գրականություն ==
William Smith (editor); Dictionary of Greek and Roman Biography and Mythology, "Alexander IV", Բոստոն, (1867).


== Արտաքին հղումներ ==
Livius.org: Alexander IV
Wiki Classical Dictionary: Alexander IV
Մուրսյակովո

Մուրսյակովո (ռուս.՝ Мурсяково, բաշկիրերեն՝ Мөрсәк), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 67 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարդալուց հետո այրել

Կարդալուց հետո այրե՛լ (անգլ.՝ Burn After Reading) - Կոեն եղբայրների հերթական կատակերգությունն է, որը նույնպես աչքի է ընկնում միայն իրենց բնորոշ սև հումորով։ Ֆիլմի գլխավոր դերակատարներն են՝ Ջորջ Քլունին, Ֆրենսիս ՄաքԴորմանդը, Ջոն Մալկովիչը, Թիլդա Սուինթոնը և Բրեդ Փիթը։ Ֆիլմի միջազգային պրեմիերան տեղի է ունեցել 2008 թ․-ին՝ Վենետիկի կինոփառատոնում։


== Սյուժե ==
ԿՀՎ գործակալ Օսբորն (Օզզի) Կոքսին (Ջոն Մալկովիչ) պաշտոնանկ են անում և այլ աշխատանք առաջարկում պետդեպարտամենտում, ինչ պատճառով նա հեռանում է ԿՀՎ-ից և որոշում է զբաղվել Հուշագրություններ գրել։ Նրա կինը՝ Քեթին (Թիլդա Սուինթոն), որը դավաճանում էր իրեն գանձապետարանի աշխատակցի՝ Գարրիի (Ջորջ Քլունի) հետ և երազում է բաժանվելու մասին, գողանում է ամուսնու հուշագրերով լի սկավառակը՝ կարծելով, որ այնտեղ նրա բանկային հաշիվներն են։ Քեթիի փաստաբանի քարտուղարուհին, որը զբաղվում էր նրա և Օզզիի ապահարզանի գործով, պատահաբար այդ սկավառակը մոռանում է մարզասրահի հանդերձարանում, որտեղից էլ այն գտնում է մարզասրահի հավաքարարը։ Վերջինս սկավառակը հանձնում է մարզասրահի երիտասարդ մարզչին՝ Չեդին (Բրեդ Փիթ)։ Չեդը և նրա կոլեգան՝ Լինդան (Ֆրենսիս ՄաքԴորմանդ), որը երազում էր գումար հայթայթել պլաստիկ վիրահատության համար, կարծում են, որ սկավառակում պետական գաղտնիքներ են պարունակվում, և առաջնահերթ որոշում են շանտաժի ենթարկել Օզզիին, սակայն վերջինս հրաժարվում է նրանց գումար վճարել, ինչից հետո թեթևամիտ կոլեգաները սկավառակը հասցնում են Ռուսաստանի դեսպանատուն։ Այնտեղ նույնպես հետաքրքրություն չեն ցուցաբերում սկավառակի նկատմամբ։ Այս պատմության մասնակիցների կասկածելի արարքները հետաքրքրություն է առաջացնում ԿՀՎ-ի աշխատակիցների մոտ և նրանք սկսում են հետախուզել այդ տարօրինակ և, առաջին հայացքից՝ անտրամաբանական արարքները։


== Ծանոթագրություններ ==
Աննիկ Շեֆրազյան

Աննիկ Շեֆրազյան (պարսկերեն՝ آنیک شفرازیان, 1908, Սպահան, Իրան - դեկտեմբերի 28, 1996(1996-12-28), Քահրիզակ, Քահրիզակի շրջան, Ray County, Թեհրանի նահանգ, Իրան), թատրոնի, կինոյի և հեռուստատեսության իրանահայ դերասանուհի։


== Կենսագրություն ==
Աննիկ Շեֆրազյանը ծնվել է 1909 կամ 1910 թվականին, Սպահանի Նոր Ջուղա քաղաքում։ Արվեստագետ ազգականի խորհրդով՝ միացել է Նոր Ջուղայի թատերախմբին և Աբադանում շրջագայել նրանց հետ։ Նախքան 1964 թվականին Սամուել Խաչիկյանի «The Stroke»-ում խաղալը, տեղափոխվել է Թեհրան, որտեղ էլ ծանոթացել է Խաչիկյանի և Արամայիս Հովսեփյանի հետ և իր ուղին հարթել հայկական թատերախմբերում։ 1968 թվականին խաղացել է Խաչիկյանի «The White Hell»-ում, որին հաջորդել են դերեր հայտնի ռեժիսորների ֆիլմերում։ Նկարահանվել է «The Coachman» (Նոսրաթ Քարիմի, 1971), «Prince Ehtejab» (Բահման Ֆարմանարա, 1974), «The Chess of the Wind» (Մոհամմադրեզա Ասալնի, 1977), «The Crow» (Բահրամ Բայզայ, 1978) և «Համուն» (Դարիյուշ Մեհրջուի, 1990) ֆիլմերում։ 1988 թվականին Մաջիդ Քարիզադեի «The Land of Dreams» ֆիլմի համար «Լավագույն աջակցող դերասանուհի» անվանակարգում արժանացել է Կրիստալ Սիմորղի անվան մրցանակի։ Մահացել է 1996 թվականին, Քահրիզակի խնամքի տանը:


== Ֆիլմագրություն ==


== Տես նաև ==
Իրանահայերի ցանկ


== Ծանոթագրություններ ==
Բաց Ղարաբաղ

Բաց Ղարաբաղը (անգլերեն՝ Karabakh Open), էլեկտրոնային թերթ, որը ստեղծել է Բաց հասարակություն հասարակական կազմակերպությունը, ինտերնետային հասցեն՝ www.Karabakh-Open.com։ Թերթը գործել է 2005-ից մինչև 2008-ը։ «Բաց Ղարաբաղը» Լեռնային Ղարաբաղի և Հայաստանի լրատվամիջոցներից ամենակարդացվողներից էր համացանցում։ Թերթը թարմ լուրեր էր տարածում ինչպես ԼՂՀ-ից, այնպես էլ տարածաշրջանից։ «Բաց Ղարաբաղը» կարելի էր կարդալ երեք լեզուներով՝ հայերեն, անգլերեն և ռուսերեն։ Այն Ղարաբաղում օնլայն ռեժիմով աշխատող միակ ինտերնետ-թերթն էր։
2008 թ. հունիսի 28-ին լրատվամիջոցը դադարեցրել է իր գործունեությունը։ Թերթի եռամյա արխիվը հասանելի է կարդացողներին։


== Կազմ ==
Լրատվամիջոցի համակարգող՝ Նաիրա Հայրումյան։


== Բաժիններ ==
Լրատվամիջոցի նյութերը դասավորված են հիմնական 8 բաժիններում, սակայն անհրաժեշտության դեպքում բացվում են հատուկ նախագծեր։
Հիմնական բաժիններն են.

Նորություններ
Մեկնաբանություններ
Եվրոպա
Պետություն
Թեմա
Կյանքը դեմքերով
Ֆոտոսրահ
Ծաղրանկարներ«Եվրոպա» և «Կյանքը դեմքերով» բաժինները գործում էր International Alert ոչ կառավարական հասարակական կազմակերպության ֆինանսական աջակցությամբ։
Ջարեդ Սալինջեր

Ջարեդ Սալինջեր (անգլ.՝ Jared Sullinger, ծնվ.` մարտի 4, 1992), ամերիկացի պրոֆեսիոնալ բասկետբոլիստ, ծանր հարձակվող։ Հանդես է գալիս Բասկետբոլի ազգային ասոցիացիայի (NBA) «Բոստոն Սելտիքս» ակումբում։


== Արտաքին հղումներ ==
Էջը NBA.com կայքում (անգլ.)
Էջը Բասկետբոլ-ռեֆերենսում (անգլ.)
Էջը Թվիթերում (անգլ.)
Սկոտչ և վիսկի

«Սկոտչ և վիսկի», հայկական գեղարվեստական ֆիլմ, որի շնորհանդեսը տեղի է ունեցել 2015 թվականին։ Նույն թվականի դեկտեմբերի 31-ին ֆիլմը ցուցադրվել է հեռուստատեսությամբ։
Ռեժիսոր Արշո Հարությունյանի ֆիլմը հիմնված էր համանուն թատերական ներկայացման վրա։ Սակայն ներկայացման և ֆիլմի տարբերությունները ռեժիսիորը մեկնաբանել է այսպես.


== Հետաքրքրիր փաստեր ==
Ֆիլմի գլխավոր ռեժիսոր Արշո Հարությունյանն ի սկզբանե ցանկություն է ունեցել ֆիլմ նկարահանել, սակայն ֆինանսական և նյութական միջոցների բացակայության պայմանով չի կարողացել իրագործել իր բաղձալի երազանքը։
Ռուսական «BERG SOUND» ընկերության պրոդյուսեր Միքայել Պողոսովը, դիտելով ներկայացումը, նրան առաջարկել է ռուսական կինոշուկայի համար ֆիլմ նկարահանել։


== Ֆիլմի մասին ==


== Ծանոթագրություններ ==
Mail on Sunday

Mail on Sunday դեբյուտային ստուդիական ալբոմի պրեմերիան կայացել է 2008 թվականին մարտի 18-ին։


== Առևտուր ==
Ալբոմը դեբյուտացվել է US Billboard 200 չարթի #4-ում, առաջին շաբաթում վաճառվելով 86,000 օրինակով։ 2009 թվականի մայիս ամսվա դրությամբ, ԱՄՆ-ում ալբոմը վաճառվել է 390 000 պատճենով։ Մեծ Բրիտանիայում ալբոմը ստացել է արծաթե հավաստագիր։


== Ստեղծագործությունների ցանկը ==


== Չարթեր ==


== Սերտիֆիկատներ ==


== Ծանոթագրություններ ==
Աղջա (աղբյուր)

Անվան այլ կիրառումների համար տե՛ս՝ Աղջա (այլ կիրառումներ)Աղջա, աղբյուր Կարսի մարզի Կաղզվանի օկրուգում։ Նշանակված է Կովկասի 5 վերստանոց քարտեզում։


== Ծանոթագրություններ ==
Ամր Վակեդ

Ամր Վակեդ (անգլ.՝ Amr Waked, արաբ․՝ عمرو واكد‎‎, օգոստոսի 7, 1970(1970-08-07), Շարկիա, Եգիպտոս), եգիպտացի հեռուստատեսային, թատրոնի և կինոյի դերասան, որն առավել հայտնի է արևելյան և միջերկրածովյան կերպարների դերակատարմամբ։ Համայն աշխարհին առավել հայտնի է «Սիրիանա», «Իմ երազանքների ձուկը», «Լյուսի» ֆիլմերում և «Մարկո Պոլո» հեռուստասերիալում խաղացած դերերով։
2019 թվականին Վակեդը ռազմական դատարանի կողմից դատապարտվել է 8 տարվա ազատազրկման՝ կեղծ լուրեր տարածելու և պետական հիմնարկներին վիրավորելու համար, ուստի նա մտադիր չէ վերադառնալ Եգիպտոս։


== Կենսագրություն ==
Վակեդը ծնվել է 1973 թվականի ապրիլի 12-ին Եգիպտոսի մայրաքաղաք Կահիրեում։ Ավարտել է Կահիրեի ամերիկյան համալսարանը և 1992-2002 թվականներին խաղացել թատրոնում։ Սկզբում նա աշխատել է միայն որպես դերասան։ 2011 թվականին Վակեդը միացել է եգիպտական կառավարության դեմ բողոքներին, իսկ 2013 թվականի հունիսին՝ Մուհամմեդ Մուրսիի դեմ բողոքներին։


== Գործունեություն ==
Վակեդն առաջին նշանակալից դերը խաղացել է «Մենք ընկերներ ենք կամ դա միայն բիզնես է» ֆիլմում (2002), քննադատները գրել են, որ նա այնքան լավ է խաղացել Ջեհադի դերը, որ շատ հեռուստադիտողներ, հեռանալով կինոթատրոնից, մտածել են, որ նա իրականում համաշխարհային դերասան է, ոչ թե եգիպտացի։ Վակեդն առաջին խոշոր դերը խաղացել է «Ձկան պոչ» ֆիլմում (2003), իսկ 2005 թվականին նա որոշ ժամանակ աշխատել է Ջորջ Քլունիի հետ՝ «Սիրիանա» ֆիլմի շրջանակներում, որի համար 2006 թվականին Կահիրեի միջազգային կինոփառատոնում հատուկ մրցանակի է արժանացել։ Վակեդը 2007 թվականին միացել է «Քննադատական ակնթարթներ» եգիպտական հեռուստասերիալի դերասանական կազմին՝ նկարահանվելով առաջին եթերաշրջանի 32 դրվագներում։
2008 թվականին Վակեդը հայտնվել է BBC/HBO-ի «Սադդամի տունը» մինի-սերիալում՝ խաղալով Սադդամ Հուսեյնի փեսա Քամել Հուսեյնի դերը։ Քանի որ Սադդամ Հուսեյնի գլխավոր դերը խաղացել է իսրայելցի դերասան Իգալ Նաորը, Վակեդը բախվել է Եգիպտոսի դերասանական գիլդիայի պատժին, որը դեմ է Իսրայելի հետ հարաբերությունների կարգավորմանը։ Արհմիությունը նրան սպառնացել է՝ Եգիպտոսի բոլոր նախագծերին չմասնակցելու արգելքով։
2009 թվականին Վակեդը 33-րդ Կահիևեի միջազգային կինոփառատոնի համահիմնադիր էր, իսկ 2010 թվականին նա դարձյալ հայտնվել է «Քննադատական ակնթարթներ» հեռուստասերիալում։ «Վարակ» (2011) ֆիլմում նա խաղացել է հոլիվուդյան աստղեր Մեթ Դեյմոնի, Ջուդ Լոուի, Քեյթ Ուինսլեթի և Գվինեթ Փելթրոուի հետ, բրիտանական «Իմ երազանքների ձուկը» ֆիլմում՝ Էվան ՄաքԳրեգորի, Էմիլի Բլանտի հետ, «Լյուսի» (2014) ֆիլմում՝ Սքարլեթ Յոհանսոնի և Մորգան Ֆրիմանի հետ։


== Ծանոթագրություններ ==
Հաջի-ղշլաղ

Հաջի-ղշլաղ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Վալերիան Գունիա

Վալերիան (Վալիկո) Լևանի Գունիա (վրաց.՝ ვალერიან [ვალიკო] გუნია, հունվարի 21, 1862(1862-01-21), Էկի, Ռուսական կայսրություն - հուլիսի 31, 1938(1938-07-31), Թբիլիսի, Վրացական ԽՍՀ, ԽՍՀՄ), վրացի դերասան, դրամատուրգ, ռեժիսոր, թատերական գործիչ, քննադատ, թարգմանիչ։ Վրացական ԽՍՀ ժողովրդական արտիստ (1933)։


== Կենսագրություն ==
Վալերիան Գունիան ծնվել է 1862 թվականին Էկի գյուղում, ազնվականի ընտանիքում։ Սովորել է Մոսկվայի Պոտրովս-Ռազումովսկի գյուղատնտեսական ակադեմիայում։ Վերադառնալով Վրաստան՝ ելույթներ է ունեցել սիրողական ու պրոֆեսիոնալ ներկայացումներում, կազմակերպել է ներկայացումներ, աշխատել որպես լրագրող ու հրատարակիչ։ Վալերիան Գունիան թարգմանել է ռուս ու արևմտաեվրոպացի հեղինակների (Նիկոլայ Գոգոլ,Ալեքսանդր Օստրովսկի, Վիլյամ Շեքսպիր, Մոլիեր, Վիկտոր Հյուգո, Հենրիկ Իբսեն, Գերհարդ Հաուպտման) պիեսներ և գրել Վրաստանի թատրոնի պատմությունը։ 1913 թվականից Գունիան նաև նկարահանվել է վրացական մի շարք ֆիլմերում։
Վրաստանում խորհրդային կարգերի հաստատումից հետո մասնակցել է թատերական գործերի կազմակերպմանը։


== Ստեղծագործություն ==


=== Երկեր ===
«Ապօրինածինը» (պիես, 1882)
«Քույր ու եղբայր» (դրամա)
«Երկու հերոս» (դրամա)
«Զորաշարժեր» (կատակերգություն)
Գոգնիաշվիլիի «Քրիստոնյաներ» օպերայի լիբրետոն
Զաքարիա Փալիաշվիլիի «Դաիսի» օպերայի լիբրետոն, 1923
Դիմիտրի Առաքիշվիլիի «Դինարա» օպերայի լիբրետոն, 1924


=== Օպերաների լիբրետոների վրացերեն թարգմանություններ ===
«Սևիլյան սափրիչ», Ջոակինո Ռոսսինի
«Կարմեն», Ժորժ Բիզե
«Ռիգոլատո», Ջուզեպե Վերդի


=== Դերերը թատրոնում ===
«Լիր արքա», Շեքսպիր — Լիր
«Օթելլո», Շեքսպիր — Օթելլո
«Կակո ավազակը», Իլյա Ճավճավաձե — Կակո
«Խելքից պատուհաս», Ալեքսանդր Գրիբոյեդով — Սկալոզուբ
«Էդիպուս արքա», Սոֆոկլես — Էդիպ
«Կին», Ալեքսանդր Դյումա (որդի) — Կին
«Ռևիզոր», Նիկոլայ Գոգոլ — Օսիպ
«Դավաճանություն», Սումբատով Յուժին — Օթար բեկ
«Ջարդում», Բորիս Լավրենյով — Բերսենև
«Պատարա Կախի», Ակակի Ծերեթելի — Գելա


=== Ֆիլմագրություն ===
1913 – Կովկասի նվաճումը
1921 – Արսեն Ջորջիաշվիլի – գեներալ
1922 – Սուրամի բերդ – գեներալ
1926 – Խանումա – Վարախիձե
1927 – Ամոկ
1927 – Լեռների օրենքը


== Գրականություն ==
Театральная энциклопедия. Гл. ред. П. А. Марков. М.: Советская энциклопедия.


== Ծանոթագրություններ ==
Սկուլին

Սկուլին (ուկրաիներեն՝ Скулин), գյուղ Ուկրաինայի Վոլինի մարզի Կովելի շրջանում։
2001 թվականի տվյալներով Սկուլին գյուղում բնակվում էր 943 մարդ։ Բնակավայրը զբաղեցնում է 3,97 կմ² տարածք։ Բնակչության խտությունը կազմում էր 237,53 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բահամների դրոշ

Բահամյան կղզիների դրոշը, Բահամների պետական խորհրդանիշերից մեկն է։ Ընդունվել է 1973 թվականի հուլիսի 10-ին։ Լայնքի և երկայնքի հարաբերակցությունը 1։2 է։ Կապույտը խորհրդանշում է Կարիբյան ծովը, դեղինը` ոսկեգույն ավազը, ռեսուրսները, սևը` Բահամյան ժողովրդի ուժը, եռանդը։
Գևորգ Էմինի հուշարձան (Երևան)

Գևորգ Էմինի հուշարձան, գտնվում է Երևանի Սիրահարների այգում, տեղադրվել է 2010-ին։


== Հեղինակ ==
Քանդակագործ՝ Աշոտ Արամյան


== Տվյալներ ==
Հուշարձանը կառուցված է բրոնզից։ Պատկերում է բանաստեղծ Գևորգ Էմինին, որը դուրս է եկել գետից՝ տաբատի փողքերը փոքր-ինչ վեր ծալած, ձեռքին՝ խնձոր, և զրուցում է իր կատվի (Փոքրիկ Տրուսիի) հետ։


== Պատմություն ==
Քանդակի հեղինակը մոսկվաբնակ Աշոտ Արամյանն է, որն անվանի բանաստեղծին մանկուց է ծանոթ։ Արձանը կերտելիս նա ցանկացել է շեշտել Գ. Էմինի մարդկայնությունն ու պարզությունը. «Պաթոսային ոչ մի բան նրա մեջ չկար, միայն մարդամոտություն, մարդասիրություն, մեծ սեր։ Կատուն էլ իրական պերսոնաժ է. Գևորգ Էմինը ունիկալ սիամական կատու ուներ, որ արևածաղկի սերմ էր կեղևազրկում ու սիրում էր բանաստեղծի ուսին նստել»։
Կյանքի վերջին 42 տարիներին, երբ ապրում էր կոմպոզիտորների միության շենքում, Էմինը սիրում էր հանգստանալ այս այգում, հանդիպում էր ընկերներին։ Դա է պատճառը, որ քանդակը տեղադրվել է Սիրահարների այգում։
Հուշարձանի բացման հանդիսավոր արարողությունը տեղի է ունեցել 2010 թ. դեկտեմբերի 11-ին։ Ներկա են եղել ՀՀ մշակույթի նախարար Հասմիկ Պողոսյանը, ՀՀ Սահմանադրական դատարանի նախագահ Գագիկ Հարությունյանը, դերասան Վարդան Պետրոսյանը, գրող Վահրամ Սահակյանը, երգիչ Ֆորշը, մշակութային և հասարակական այլ գործիչներ։ Բացման խոսքով հանդես է եկել գրող Պերճ Զեյթունցյանը։ Հենրիկ Մալյանի անվան թատրոնի դերասան Սամվել Թոփալյանն ասմունքել է Էմինի ստեղծագործություններից մեկը։ Հնչել են Գևորգ Էմինի «Մենք» շարքից բանաստեղծությունների ձայնագրություններ հեղինակի կատարմամբ։ Ելույթ են ունեցել նաև բանաստեղծի անվան դպրոցի սաները։


== Վանդալիզմ ==
2021 թվականի հունվար ամսին անհայտ անձինք գողացել են Գևորգ Էմինի հուշարձանի մաս կազմող կատվին։


== Պատկերասրահ ==

		
		
		


== Ծանոթագրություններ ==
Կանոնգիրք հայոց (3097)

Կանոնագիրք Հայոց (3097), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3097 թվի տակ։ Ձեռագիրը գրվել է  17-րդ դարում (1681 թ.-ից առաջ)։ Գրված է թղթի վրա, որը ունի  19,4X15 չափս։ Ձեռագիրը կազմված է 361 թերթից։ Գրված է երկսյուն, նոտրգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ գրչի՝ 342բ, հետագայի՝ 356ա (1681,1750 թթ.):


== Բովանդակություն ==
Յակ. Ղրիմեցւոյ Յաղագս պսակի ամուսնացելոց, Յաղագս ազգականութեան։


== Ծանոթագրություններ ==
Լեուդալ (համայնք)

Լեուդալ (հոլ.՝ Leudal ), համայնք Նիդերլանդների Լիմբուրխ մարզում։ Տարածքը 162,93 կմ² է, բնակչությունը՝ 36.820 (2011 թ.)։ Մեկ շնչի տարեկան միջին եկամուտը 13.200 եվրո է։
Իգլովաշ

Իգլովաշ (ռուս.՝ Игловаш), գետ Ռուսաստանում, հոսում Արխանգելսկի մարզում։ Գետաբերանը տեղակայված է Մեզեն գետի ձախ ափին՝ 70 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020300112103000026763
Հիդրոլոգիական ուսումնասիրությունների կոդը -   103002676
Ավազանի կոդը -  03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նատալովսկի գյուղական խորհուրդ (Գրեբյոնկովսկի շրջան)

Նատալովսկի գյուղական խորհուրդ  (ուկրաիներեն՝ Наталівська сільська рада), Ուկրաինայի Պոլտավայի մարզի Գրեբենկովսկի շրջանում։
2001 թվականի տվյալներով Նատալովսկի գյուղական խորհրդում բնակվում էր 656 մարդ։ Բնակավայրը զբաղեցնում է 32,40 կմ² տարածք։ Բնակչության խտությունը կազմում էր 20,25 մարդ/կմ²։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Իսպանիան 2000 ամառային օլիմպիական խաղերում

Իսպանիան 2000 թվականին Սիդնեյում (Ավստրալիա) կայացած 27-րդ ամառային Օլիմպիական խաղերում մասնակցել է 27 մարզաձևերով։ Խաղերին մասնակցել են 321 մարզիկներ, որոնցից 216 տղամարդ և 105 կին։ Իսպանիայի օլիմպիական հավաքականը նվաճել է 11 մեդալ, որից 3-ը՝ ոսկի, 3-ը արծաթ, 5 բրոնզե, արդյունքում մեդալակիրների ընդհանուր ոչ պաշտոնական հաշվարկում գրավել է 25-րդ հորիզոնականը։


== Ծանոթագրություններ ==
Ֆոֆայ (լաոսյան տառ)

Ֆոֆայ («կրակ»), լաոսերեն այբուբենի 19-րդ տառը։ Նման է թաիլանդերեն այբուբենի «ֆոֆան» տառին։ Լաոսերեն այբուբենում համարվում է աքսոնտամ տառ, այսինքն՝ ցածր կարգի։ Արտասանվում է խուլ։ Նաև օգտագրոծվում է որպես «ինցիալ»։


== Արտաքին հղումներ ==
Լաոսերեն այբուբեն
Էսոդա

Էսոդա, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Բիտյուգ (գետ)

Անվան այլ կիրառումների համար տե՛ս՝ Բիտյուգ (այլ կիրառումներ)Բիտյուգ (ռուս.՝ Битюг), գետ Ռուսաստանում, հոսում է Վորոնեժի մարզում։ Գետաբերանը տեղակայված է Դոն գետի աջ ափին։ Գետի երկարությունը 379 կմ է,ավազանի տարածքը 8840 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ալիքանշան

Ալիքանշան (~), տպագրական նշան է, գործածվում է մի քանի լեզուների այբուբեններում։


== Գործածությունը ==
Կիրառվում է՝

իսպաներենի այբուբենի Ñ ñ տառի գրության համար, որն արտասանվում է՝ [նյ]
էստոներենի այբուբենի Õ õ տառի գրության համար, որն արտասանվում է՝ [ըօ]
պորտուգալերենի այբուբենի Ãã և Õõ տառերի գրության համար՝ դրանց ռնգային արտասանության համար
հունգարերենում կիրառվում է որպես o և u տառերի կրկնակի գծիկներին փոխարինող՝ Õõ=Őő, Ũũ=Űű


=== Տողային ալիքանշան ===
Անգլերենում տողային ալիքանշանն ունի «մոտավոր» իմաստը. «~30 րոպե առաջ» նշանակում է «մոտավորապես 30 րոպե առաջ»։


== Մաթեմատիկայում ==
«x ~ y» արտահայտությունը նշանակում է, որ x-ն ու y-ը նույն կարգի մեծություններ են։
Կրկնակի ≈ ալիքանշանը նշանակում է «մոտավորապես հավասար» և փոխարինում է հավասարության նշանին, երբ հավասարությունը մոտավոր է։


== Այլ կիրառություններ ==
Վիքիպեդիայում չորս հաջորդական ալիքանշանների ~~~~ շարքով իրականացվում է մասնակցի ստորագրությունը՝ անունը և ժամանակը։


== Ծանոթագրություններ ==
Օդենվալդ (շրջան)

Օդենվալդ  (գերմ.՝ Odenwaldkreis), շրջան է Գերմանիայում։ Շրջանի կենտրոնն է Էրբախ քաղաքը։ Զբաղեցնում է 623,98 կմ2։ Բնակչությունը 97 215 մարդ է։ Բնակչության խտությունը 156 մարդ/կմ2։
Շրջանի պաշտոնական կոդը 06 4 37 է։ Շրջանում 15 համայնք կա։


== Ծանոթագրություններ ==
Սարաչինեսկո

Սարաչինեսկո  (իտալերեն՝ Saracinesco), կոմունա Իտալիայում, տեղակայված է Լացիո մարզի Հռոմ գավառում։
Բնակչությունը կազմում է 169 մարդ (2008 թվական), խտությունը կազմում է 15 մարդ/քառ. կմ։ Զբաղեցնում է 11 քառ. կմ տարածք։ Փոստային ինդեքս - 20, հեռախոսային կոդ - 0774։
Սուրբ Միքայել հրեշտակապետը մեծարվում է որպես համայնքի հովանավոր սուրբ։ Տոնակատարությունը սեպտեմբերի վերջին կիրակի օրն է։


== Ժողովրդագրություն ==
Բնակչության դինամիկան.


== Կոմունայի ադմինիստրացիա ==
Հեռախոս։ 0774 791004


== Հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սիմոնովո (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ ՍիմոնովոՍիմոնովո (ռուս.՝ Симоново), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սա ընդամենը աշխարհի վերջն է

«Սա միայն աշխարհի վերջն է» (ֆր.՝ Juste la fin du monde), ռեժիսոր Քսավյե Դոլանի ֆրանս-կանադական ֆիլմը, որն էկրաններ է բարձրացել 2016 թվականին։ Ֆիլմը ցուցադրվել է 2016 թվականի Կաննի կինոփառատոնի հիմնական մրցութային ծրագրի շրջանակներում, որտեղ ստացել է ժյուրիի գրան պրին։


== Սյուժե ==
Հաջողակ գրող Լուին 12 տարի անց վերադառնում է իր հայրենի տուն՝ ընտանիքին տեղեկացնելու իր հիվանդության մասին լուրը։ Սակայն այս ծրագիրը կյանքի կոչելը հեշտ չէ, չէ՞ որ արտասովոր ազգականներն ունեն սեփական ծրագրերը։


== Դերերում ==
Նատալի Բայ` մայր
Վենսան Կասել` Անտուան
Մարիոն Քոտիար` Կատրինա
Լեա Սեյդու` Սյուզան
Գասպար Ուլիել` Լուի


== Քննադատություն ==
Ֆիլմը ստացել է կինոքննադատների հակասական արձագանքները։ Կաննի կինոփառատոնի մամուլի ցուցադրությանը այն քննադատվել է։ «Rotten Tomatoes» կայքում ֆիլմն ունի 45 % վարկանիշ՝ հիմնված 31 գրախոսության վրա, միջին բալը 10-ից կազմում է 5,7։ «Metacritic» վարկանիշը 48 է՝ հիմնված 11 գրախոսության վրա։ Գնահատականը «IMDb» հարթակում 10-ից 7,2 է։


== Լրացուցիչ տեղեկություններ ==
Ֆիլմը նկարահանվել է Ժան-Լյուկ Լագարսի՝ 1990 թվականին գրված համանուն պիեսի մոտիվներով։
Մարիոն Քոտիարն արդեն նկարահանվել է Գասպար Ուլիելի հետ «Երկար նշանդրեք» ֆիլմում (2004) և Լեա Սեյդուի հետ «Կեսգիշերը Փարիզում» ֆիլմում (2011)։ Ընդ որում՝ այդ ֆիլմերում Մարիոնը ընդհանուր տեսարաններ չի ունեցել նրանց հետ։
Սա Քսավյե Դոլանի առաջին ֆիլմն է, որում նկարահանվել են միայն ֆրանսիացի դերասաններ։ Մինչ այդ նրա ֆիլմերում նկարահանվել են միայն կանադացիներ։
Գասպար Ուլիելը և Վենսան Կասելն արդեն միասին նկարահանվել են «Գայլերի եղբայրություն» ֆիլմում (2001)։ Գասպարը 2005-2007 թվականներին հանդիպել է Վենսանի կրտսեր քրոջ՝ Սեսիլ Կասելի հետ։ Սեսիլ Կասելը նաև Մարիոն Քոտիարի լավագույն ընկերուհիներից մեկն է։
Գասպաև Ուլիելը և Լեա Սեյդուն արդեն միասին նկարահանվել են «Սեն Լորան։ Ոճը ես եմ» ֆիլմում (2014)։
Վենսան Կասելը և Լեա Սեյդուն արդեն միասին նկարահանվել են «Գեղեցկուհին և հրեշը» ֆիլմում (2014)։
Սա Քսավյե Դոլանի երկրորդ ֆիլմն է, որը նկարահանված է պիեսի մոտիվներով։ Առաջինը եղել է «Թոմը ագարակում» ֆիլմը (2013):
Անտուանի դերն ի սկզբանե նախատեսված էր Ռեդա Քաթեբի համար, Վենսան Կասելը փոխարինել է նրան տառացիորեն վերջին րոպեին։
Ֆիլմի դերասանական կազմում կա «Սեզար» կինոմրցանակի չորս դափնեկիր՝ Նատալի Բայ, Մարիոն Քոտիար, Գասպար Ուլիել, Վենսան Կասել և մեկ առաջադրված՝ Լեա Սայդուն։
Այս ֆիլմը Կաննի 2016 թվականի կինոփառատոնի հիմնական մրցույթին մասնակցած երկու ֆիլմերից մեկն է, որտեղ Մարիոն Քոտիարը գլխավոր դերակատարներից մեկն է։ Երկրորդը «Սիրո պատրանքն» է։
Սա Մարիոն Քոտիարի մասնակցությամբ առաջին ֆիլմն է, որը Կաննի կինոփառատոնում ստացել է մրցանակ։ Չնայած նրա մասնակցությանը շատ հայտնի ֆիլմերին՝ «Ժանգ և ոսկոր» (2012) և «Երկու օր, մեկ գիշեր» (2014), դրանք չեն ստացել կինոփառատոնի մրցանակը։
Սա Քսավյե Դոլանի և օպերատոր Անդրե Տյուրպենի համատեղ հինգերորդ աշխատանքն է։ Մինչ այդ նրանք աշխատել են «Թոմը ագարակում» (2013) և «Մայրիկ» (2014) ֆիլմերի ու Indochine խմբի «College Boy» և Ադելի «Hello» երգերի տեսահոլովակների շրջանակներում։
Նատալի Բայը երկրորդ անգամ է աշխատել Քսավյե Դոլանի հետ, առաջին ֆիլմը եղել է «Եվ միևնույնն է Լորանս»-ը (2012)։


== Մրցանակներ և անվանակարգեր ==
2016՝ Կաննի կինոփառատոնի ժյուրիի գրան պրի։


== Ծանոթագրություններ ==
Կիմալասի

Կիմալասի (էստ․՝ Kimalasõ), գյուղ Էստոնիայի Վիրումաա նահանգի Միսսո շրջանում։
2011 թվականի տվյալներով գյուղում բնակվում էր 10 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ամորի II (Երուսաղեմի արքա)

Ամորի II դը Լուզինյան (1152, Պուատու, Ֆրանսիա - ապրիլի 1, 1205, Աքքա, Երուսաղեմի թագավորություն), 1194 թվականից սկսած Կիպրոսի սենյոր, իսկ 1195 թվականից՝ առաջին Կիպրոսի արքա, 1197 թվականից՝ Երուսաղեմի արքա։
Գուգո VIII դը Լուզինյանի որդին, Գի դը Լուզինյանի ավագ եղբայրը։


== Կենսագրություն ==
Լուզինյանների ընտանիքը մասնակցել է բազմաթիվ խաչակրաց արշավանքների։ Իրենց սյուզերեն Ռիչարդ Առյուծասրտի կողմից կոմս Պատրիկ Սոլսբերուն սպանելու համար Պուատուից վռնդվելուց հետո Ամորին իր եղբայր Գիի հետ ուղևորվեց Պաղեստին։ Ամորին ժամանեց 1174 թվականին, իսկ Գին ամենայն հավանականությամբ՝ ավելի ուշ։ Հետագայում Ամորին ամուսնանում է Բալդուին Իբելինի դուստր Էշիվայի հետ և անցնում է ծառայության Երուսաղեմի արքա Բալդուին IV-ի մայր և Սիդոնի սենյոր Ռենո Գրանյեի կնոջ՝ Ագնես դը Կուրտենեյի մոտ։ Ըստ «Էրնոուլի ժամանակագրության» Ամորին Ագնեսի սիրեկանն էր, սակայն ամենայն հավանականությամբ Ագնեսը և Բալդուն IV-ը ձգտում էին քաղաքական ասպարեզից դուրս բերել Ամորիի կնոջ ընտանիքին։ 1179 թվականի ապրիլի 22-ին Ամորին նշանակվում է Երուսաղեմի զորահրամանատար։ Իսկ մեկ տարի անց Գին ամուսնանում է Բալդուին IV-ի քրոջ՝ Սիբիլ Անժուացու հետ և փաստացի դառնում է արքա, քանզի Բալդուինը տառապում էր բորոտությամբ և չէր կարողանում գահակալել։
Ամորին իր եղբոր Գիի հետ 1187 թվականին գերեվարվում է Հաթթինի ճակատամարտում, իսկ 1194 թվականին Գիի մահից հետո նա դառնում է Կիպրոսի արքա Ամորի I անվամբ։ Սակայն աստեղ առկա էր իրավաբանական նրբություն Գիի տիտղոսը «Կիպրոսի սենյոր»-ն էր, իսկ Ամորին ցանկանում էր ստանալ «Կիպրոսի արքա» տիտղոսը։ 1195 թվականին Սրբազան Հռոմեական կայսրության կայսր Հենրիխ VI-ը շնորհում է նրան այդ տիտղոսը։ Թագադրությունը տեղի ունեցավ 1197 թվականի սեպտեմբերի 22-ին Նիկոսիայում։
1197 թվականի հոկտեմբերին մահանում է Ամորիի կինը՝ Էշիվան։ Ամորին ամուսնանում է Երուսաղեմի թագուհի Իզաբել Անժուացու հետ, ինչի արդյունքում դառնում է Երուսաղեմի արքա։ Թագադրությունը տեղի ունեցավ 1198 թվականի հունվարին Աքքա քաղաքում։
1198 թվականին Ամորիին հաջողվում է հնգամյա զինադադար կնքել մուսուլմանների հետ, օգտվելով Սալահ ալ-Դինի ժառանգության համար մղվող պայքարից։ Չնայած նրան, որ զինադադարը խախտվում էր երկու կողմից, 1204 թվականին Ամորիին հաջողվեց այն երկարաձգել ևս վեց տարով։


=== Մահ ===
Ամորին վախճանվեց 1205 թվականի ապրիլի 1-ին։ Ըստ առաջին վարկածի Ամորին մահացել է դիզենտերիայից, իսկ ըստ մյուսի՝ նրան թունավորել են Իզաբելի մահից չորս օր առաջ։ Ամորիի աճյունը հանգչում է Նիկոսիա քաղաքի Սուրբ Սոֆիայի տաճարում։


== Ժառանգներ ==
Ամորիի մահից հետո Կիպրոսի թագավորությունը փոխանցվեց նրա որդուն՝ Հուգո I-ին, իսկ Երուսաղեմի թագավորությունը՝ Մարիա Մոնֆերացուն` Իզաբել Անժուացու և Կոնրադ Մոնֆերացու դստերը։


== Ծանոթագրություններ ==


== Գրականություն ==
René Grousset, L'Empire du Levant : Histoire de la Question d'Orient, Paris, Payot, coll. « Bibliothèque historique »,‎ 1949 (réimpr. 1979), 648 p. (ֆր.)
Նեղոց

Նեղոց, գյուղ Հայաստանի Հանրապետության Լոռու մարզի Ալավերդի համայնքում։


== Անուն ==
Գյուղ տանող ճանապարհը եղել է նեղ, ինչից էլ առաջացել է բնակավայրի անունը՝ Նեղոց։


== Աշխարհագրություն ==
Նեղոց գյուղը գտնվում է Գուգարաց լեռնաշղթայի արևմտյան փեշին՝ Դեբեդի աջ ափին, անտառապատ մեծ ձորի մեջ։ Ալավերդի քաղաքից հեռու է մոտ 8 կմ դեպի հյուսիս-արևելք։  


=== Ֆլորա ===
Գյուղի տարածքում տարածված ծառատեսակներն են բարդին, հաճարենին, թխկին, կեչին, ընկուզենին և այլն։ 


=== Ֆլորա ===
Անտառներում տարածված են արջ, գայլ, աղվես, եղնիկ, շնագայլ, դաշտամուկ, նապաստակ։ 
Դեբեդում աճող ձկնատեսակներից են՝ կարմրախայտ, մուրծո, բեղլու և այլն։


== Պատմություն ==
Գյուղը հիմնված է միջնադարյան բնակավայրի տեղում։ Այդ մասին են վկայում հին շինությունների հետքերն ու մնացորդները։ Պատմական աղբյուրների համաձայն՝ գյուղը հիմնվել է 13-14-րդ դարերում։


=== Պատմամշակութային հուշարձաններ ===


== Բնակչություն ==
Ստորև ներևկայացված է Նեղոցի մշտական բնակչության վիճակագրական տվյալներն ըստ տարեթվերի․


== Ծանոթագրություններ ==
Ջուլիայի մրջյուն

Ջուլիայի մրջյուն (լատ.՝ Diplorhoptrum juliae), մրջյունների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։


== Նկարագրություն ==
Շատ մանր մրջյուններ են, որոնց աշխատավոր առանձնյակների մարմնի երկարությունը 1,5-1,9 մմ է. էգերինը 5,2-5,5 մմ, արուներինը՝ 4,2-4,6 մմ։ Աշխատավոր մրջյունների գունավորումը բաց դեղնավուն է, սեռական առանձնյակները փոքր-ինչ մուգ են գունավորված` բաց դարչնագույն։


== Տարածվածություն ==
Հայաստանի էնդեմիկ է և հայտնի է միայն գտնվելու տիպային տեղավայրից` Աղվերանի կիրճից` Արզական գյուղի մոտ (Կոտայքի մարզ)։


== Էկոլոգիա ==
Ապրում են կաղնու անտառներում` բացատներում։ Հասարակական միջատներ են։ Բները պատրաստում են քարերի տակ։ Սեռական առանձնյակները հայտնաբերվել են օգոստոսին։


== Պահպանություն ==
Խիստ սահմանափակ արեալով, հազվադեպ հանդիպող, հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես կրիտիկական վիճակում գտնվող տեսակ։ Հայտնաբերված են եզակի գաղութներ։
Վտանգման հիմնական գործոններ են հանդիսանում անտառահատումները և անտառտնտեսություններում լայն ազդեցությամբ միջատասպանների օգտագործումը։
Պահպանվում է «Արզական-Մեղրաձոր» արգելավայրում


== Ծանոթագրություններ ==
Ռենե Մագրիտի թանգարան

Ռենե Մագրիտի թանգարան (ֆր.՝ Musée René Magritte, հոլ.՝ René Magritte Museum), բելգիացի սյուրռեալիստ նկարիչ Ռենե Մագրիտի ստեղծագործության արտացոլմանն ու լուսաբանմանը նվիրված թանգարան Բրյուսելի մայրաքաղաքային տարածքի բաղկացուցիչ մաս կազմող Ժետ քաղաքում, այն տանը, որտեղ նա ապրել ու ստեղծագործել է 24 տարի՝ 1930-1954 թվականներին։ Բնակարանը, որտեղ ապրել են նա ու իր կինը՝ Ժորժետը, գտնվում է շենքի առաջին հարկում։ Երկրորդ ու երրորդ հարկերի սենյակները հատկացվել են նկարչի կենսագրության կարևոր դրվագներն արտացոլող նյութերի ցուցադրմանը։ 1954 թվականին ամուսնական զույգը տեղափոխվել է Սխաարբեկ, բնակություն հաստատել ավելի ընդարձակ մի բնակարանում, սակայն, Ժորժետի վկայությամբ, Ժետում գտնվող բնակարանն առավել կարևոր դեր է խաղացել Ռենեի կյանքում ու ստեղծագործական գործունեության մեջ։  
Արվեստի գործերի հավաքորդ, բելգիական սյուրռեալիզմով տարված Անդրե Գարիտը 1993 թվականին գնել է այդ շենքը, վերանորոգել և նրա գործադրած ջանքերի շնորհիվ Մագրիտի ծննդյան 100-ամյա հոբելյանի տարում՝ 1998 թվականին, թանգարանն իր դռները բացել է հանրության առաջ։ 2000-ական թվականներին, անհրաժեշտ վերակառուցման հետ կապված մեծածավալ աշխատանքների իրականացման պատճառով, թանգարանը որոշ ժամանակ փակվել է։ Վերաբացվել է 2009 թվականին։ 
2009 թվականի սեպտեմբերի 24-ին թանգարանում ավազակային հարձակում է տեղի ունեցել. երկու անձնավորություն հափշտակել են «Օլիմպիա» նկարը, որը գնահատված էր 750 000 եվրո։ Երկու տարի անց գողերը միջնորդի միջոցով նկարը վերադարձրել են թանգարանին։


== Տես նաև ==
Ռենե Մագրիտ


== Ծանոթագրություններ ==


== Գրականություն ==
Jan Ceuleers: René Magritte, 135 rue Esseghem, Jette-Brussels. Musée René Magritte und Pandora Verlag, Antwerpen 1999, ISBN 90-5325-121-9.
André Garitte et al., Musée René Magritte (1999-2009) : Dix ans, éd. René Magritte Museum/Pandora, 2009.
André Garitte, Redécouverte du surréalisme, éd. René Magritte Museum/Pandora, 2011.
Louis Scutenaire, Avec Magritte, Presses Universitaire de France, 1977.


== Արտաքին հղումներ ==
Internetpräsenz des René Magritte Museum (englisch/französisch/niederländisch)
Մալոզեմելյան տունդրա

Մալոզեմելյան տունդրա (ռուս.՝ Малоземельская ту́ндра), դաշտավայր Տիմանի բլրաշարի և ստորին Պեչորայի միջև, Ռուսաստանի Արխանգելսկի մարզի Նենեցական ինքնավար օկրուգի սահմաններում։
Ռելիեֆը հարթավայրային է, ճահճոտ։ Կան ջերմակարստային և սառցադաշտային լճեր։ Կլիման խիստ է՝ երկարատև ձմեռներով, կարճ ու զով ամառներով։ Հունվարի միջին ջերմաստիճանը - 16-ից մինչև -17 °C է, հուլիսինը՝ 8-12 °C, տարեկան տեղումները՝ 300-350 մմ։ Տարածված է տունդրան։ Զբաղվում են եղջերվապահությամբ, ձկնորսությամբ և մորթեղենի արդյունագործությամբ։ Կա ձկնարդյունաբերություն։
Ուիլյամ Մոուզլի

Ուիլյամ Մոուզլի (անգլ.՝ William Peter Moseley, ապրիլի 27, 1987(1987-04-27), Sheepscombe, Stroud, Գլոստերշիր, Գլուսթերշիր, Անգլիա, Միացյալ Թագավորություն), անգլիացի դերասան։ Հայտնի է Փիթեր Փևենսիի դերով «Նարնիայի ժամանակագրություններ։ Առյուծը, կախարդը և զգեստապահարանը» և «Նարնիայի ժամանակագրություններ։ Արքայազն Կասպիանը» ֆիլմերում։


== Մանկությունը և կրթությունը ==
Ուիլյամ Մոուզլին ծնվել է Շօփսքոմբում, Անգլիայում։ Հայրը Փիթեր Մոուզլին է (կինոգործիչ), իսկ մայրը՝ Ջուլիետ Մոուզլին։ Ուիլյամն ունի կրտսեր եղբայր և քույրէ Բենջամինը և Դեյզին։ Մոուզլին հաճախել է Շիփսքոմբի հիմնական դպրոցը (անգլ.՝ Sheepscombe County Primary School 1991 թվականից 1998 թվականը և շարունակել է ուսումը «Վայքլիֆֆ» քոլեջում (անգլ.՝ Wycliffe College), ապա «Մարլինգ» տղաների դպրոցում (անգլ.՝ Marling School):


== Կարիերա ==


=== «Նարնիայի ժամանակագրություններ» ===
2003 թվականին Ուիլյամը ստացել է Փիթեր Փևենսիի դերը Քլայվ Սթեյփլս Լյուիսի «Նարնիայի ժամանակագրություններ։ Առյուծը, կախարդը և զգեստապահարանը» ստեղծագործության էկրանավորման մեջ։ Մոուզլին նկարահանվում է այդ ֆիլմի շարունակության՝ «Նարնիայի ժամանակագրություններ։ Արքայազն Կասպիանը» ֆիլմում 2008 թվականին։ 2010 թվականի «Նարնիայի ժամանակագրություններ։ Լուսաբացի նվաճողը» ֆիլմում նա խաղում է միայն դրվագում։


=== 2012 — այժմ ===
2012 թվականին Ուիլյամ Մոուզլին խաղացել է «Ընկալում» ամերիկյան հեռուստասերիալի դրվագներից մեկում։ 2014 թվականին դերասանը ստացել է արքայազն Լիամ Հենսթրիջի դերը «Արքայական ընտանիքի անդամներ» սերիալում։ 2015 թվականին խաղացել է Բրենթ Ռայան Գրինի «Քող» ֆիլմում։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Уильям Моузли Թվիթթերում
Չըռչըռ (այլ կիրառումներ)

Չըռչըռ, կարող է վերաբերել՝

Չըռչըռ - գետակ Սյունիքի մարզում, Ձկնարածի գետի ձախ օժանդակը
Չըռչըռ - լեռնագագաթ Սյունիքի մարզում, Բարգուշատի լեռնահամակարգում